Na podlagi 16. in 20. člena Zakona o državni upravi (Uradni list RS, Uradni list RS, št. [113/05](http://www.uradni-list.si/1/objava.jsp?sop=2005-01-5007) – uradno prečiščeno besedilo, [89/07](http://www.uradni-list.si/1/objava.jsp?sop=2007-01-4388) – odl. US, [126/07](http://www.uradni-list.si/1/objava.jsp?sop=2007-01-6415) – ZUP-E, [48/09](http://www.uradni-list.si/1/objava.jsp?sop=2009-01-2380), [8/10](http://www.uradni-list.si/1/objava.jsp?sop=2010-01-0251) – ZUP-G, [8/12](http://www.uradni-list.si/1/objava.jsp?sop=2012-01-0268) – ZVRS-F, 21/12, 47/13, [12/14](http://www.uradni-list.si/1/objava.jsp?sop=2014-01-0304), [90/14](http://www.uradni-list.si/1/objava.jsp?sop=2014-01-3646), [51/16](http://www.uradni-list.si/1/objava.jsp?sop=2016-01-2246), [36/21](http://www.uradni-list.si/1/objava.jsp?sop=2021-01-0716), [82/21](http://www.uradni-list.si/1/objava.jsp?sop=2021-01-1758), [189/21](http://www.uradni-list.si/1/objava.jsp?sop=2021-01-3724), 153/22 in 18/23) je minister za gospodarstvo, turizem in šport sprejel naslednji

**SKLEP**

**O USTANOVITVI IN NALOGAH STRATEŠKEGA SVETA ZA TURIZEM**

1. člen

Ustanovi se Strateški svet za turizem kot posvetovalni organ Ministrstva za gospodarstvo, turizem in šport, ki deluje kot strokovni svet za oblikovanje politike na področju turizma.

Sedež Strateškega sveta za turizem je na Ministrstvu za gospodarstvo, turizem in šport, Kotnikova ulica 5, Ljubljana.

1. člen

Strateški svet za turizem svetuje ministru pri oblikovanju in vodenju gospodarske politike in oblikuje predloge:

* k strateškim usmeritvam razvoja turizma,
* za razvoj turizma in mednarodno sodelovanje,
* za vrednotenje, spremljanje in organiziranje procesa razvoja turizma,
* za krepitev stabilnega in ugodnega poslovnega okolja,
* za obvladovanje tveganj ob nastopu kriznih razmer.
1. člen

Predsednik Strateškega sveta za turizem je minister. V njegovi odsotnosti opravlja njegove naloge državni sekretar s pooblastilom ministra.

Članice in člane Strateškega sveta za turizem imenuje minister s sklepom.

Članstvo v Strateškem svetu za turizem preneha z odstopom članice ali člana ali z razrešitvijo.

1. člen

Strateški svet za turizem deluje na sejah, ki jih sklicuje minister.

Na sejo Strateškega sveta za turizem so lahko ob članicah in članih vabljene tudi druge osebe, katerih sodelovanje je pomembno za delo sveta.

1. člen

Strateški svet za turizem ima sekretarja, ki ga s sklepom imenuje minister.

Sekretar koordinira in načrtuje delo sveta, pripravlja gradiva za seje in skrbi za prenos odločitev sveta v redno delo ministrstva.

1. člen

Strokovne in administrativne naloge za delovanje Strateškega sveta za turizem opravlja kabinet ministra.

1. člen

Sredstva za delo Strateškega sveta se zagotavljajo v okviru proračuna Ministrstva za gospodarski razvoj in tehnologijo.

1. člen

Ta sklep začne veljati, ko ga sprejme minister.

Sklep se objavi na spletnih straneh Ministrstva za gospodarstvo, turizem in šport.

 Matjaž Han

 MINISTER

Številka: 013-12/2023/1

Ljubljana, dne 21. 3. 2023